
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 11P/27/2023 3823217940 07. 11. 2024 JUDr. Katarína Zajacová ECLI:SK:OSPD:2024:3823217940.13
ROZSUDOK V MENE SLOVENSKEJ REPUBLIKY Okresný súd v Prievidzi sudkyňou JUDr. Katarínou Zajacovou vo veci starostlivosti o maloletú A. B., nar. XX.X.XXXX, zastúpenú kolíznym opatrovníkom, Úradom práce sociálnych vecí a rodiny Prievidza, dieťa rodičov: matky C. D., nar. XX.X.XXXX, bytom E., C. X/XXX, zast. JUDr. Mgr. Tomášom Štefankom, advokátom so sídlom v Žiari nad Hronom, M. Chrásteka 512/25, otca F. B., nar. X.X.XXXX, bytom G., H. X/X, úprave rodičovských práv a povinností účastníkov k maloletému dieťaťu, takto rozhodol: I. S c h v a ľ u j e rodičovskú dohodu účastníkov, ktorou sa otec maloletého dieťaťa, F. B., nar. X.X.XXXX z a v ä z u j e platiť na výživu maloletej A. výživným v sume 130,- eur mesačne od 7.6.2023 do 31.8.2024 a výživným v sume 170,- eur mesačne od 1.9.2024 vždy do 20. dňa v mesiaci vopred do rúk matky maloletého dieťaťa. II. Zročné výživné za obdobie od 7.6.2023 do 7.11.2024 v sume 500,- eur sa otec maloletého dieťaťa z a v ä z u j e splácať v mesačných splátkach po 30,- eur spolu s bežným výživným počnúc mesiacom nasledujúcim po právoplatnosti tohto rozsudku s tým, že omeškanie s platením jednej splátky má za následok splatnosť celého plnenia. III. Žiaden z účastníkov n e m á nárok na náhradu trov konania. odôvodnenie: 1. Tento rozsudok podľa § 221 písm. a/, b/ CSP neobsahuje odôvodnenie. Poučenie: Proti tomuto rozsudku odvolanie nie je prípustné s poukazom na ust. § 368 CSP a § 122 CMP. Kolízny opatrovník sa vzdal práva podať odvolanie voči výrokom I., II., III. rozsudku a účastníci sa vzdali práva podať odvolanie voči výroku III. rozsudku o trovách konania. Proti výrokom I., II. rozsudku účastníci neboli oprávnení podať odvolanie s poukazom na ust. § 122 CMP, podľa ktorého ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

